
 28.2.2007
 BG
 Официален вестник на Европейския съюз
 L 61/15
 РЕГЛАМЕНТ (ЕО) No 206/2007 НА КОМИСИЯТА
 от 27 февруари 2007 година
 за изменение на Регламент (ЕО) No 2247/2003 за определяне на подробни правила за прилагане в сектора на говеждото и телешкото месо на Регламент (ЕО) No 2286/2002 на Съвета относно режима, приложим за селскостопанските продукти и стоки, произхождащи от страните от Африка, Карибите и Тихоокеанския басейн (страните от АКТБ)
 КОМИСИЯТА НА ЕВРОПЕЙСКИТЕ ОБЩНОСТИ,
 като взе предвид Договора за създаване на Европейската общност,
 като взе предвид Регламент (ЕО) No 2286/2002 на Съвета от 10 декември 2002 г. относно режима, приложим за селскостопанските продукти и стоки, получени от преработката на селскостопански продукти, произхождащи от страните от Африка, Карибите и Тихоокеанския басейн (страните от АКТБ) и за отмяна на Регламент (ЕО) No 1706/98 (1), и по-специално член 5 от него,
 като има предвид, че:
 (1)
 Регламент (ЕО) No 2247/2003 на Комисията (2) открива, на многогодишна основа за периоди от 1 януари до 31 декември, квота за внос на определени продукти от сектора на говеждото и телешкото месо с произход от страните от АКТБ. Продуктите, допустими за внос по тази квота, са посочени в приложение I към посочения регламент.
 (2)
 В член 6, параграф 1 от Регламент (ЕО) No 1301/2006 на Комисията от 31 август 2006 г. за определяне на общи правила за администриране на тарифните квоти за внос за земеделски продукти, които се управляват чрез система от лицензии за внос (3), се предвижда, че заявителите за лицензии за внос не трябва да подават повече от едно заявление за лицензия за внос за един и същи пореден номер на квотата по отношение на даден период или подпериод на тарифна квота за внос. В допълнение в член 5, параграф 1 от Регламент (ЕО) No 1445/95 от 26 юни 1995 г. относно правилата за прилагане на режима на вносни и износни лицензии в сектора на говеждото и телешкото месо и за отмяна на Регламент (ЕИО) No 2377/80 (4) се предвижда, че без да се засягат други специални разпоредби, заявленията за лицензии се изготвят за продукти от един код по КН или една от групите кодове по КН, изброени в приложение І към посочения регламент. С оглед гамата от продукти, които могат да бъдат внасяни съгласно Регламент (ЕО) No 2247/2003, на заявителите следва да се даде правото да разделят единственото заявление за един и същи пореден номер на квотата по код по КН или група от кодове по КН.
 (3)
 За целите на статистиката в лицензиите, издадени съгласно Регламент (ЕО) No 2247/2003 следва да се посочват дадените количества по код по КН или група от кодове по КН.
 (4)
 Регламент (ЕО) No 2247/2003 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Управителния комитет по говеждото и телешкото месо,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 2247/2003 се изменя, както следва:
 1)
 В член 4, параграф 2 се добавя следната алинея:
 „Независимо от разпоредбите на член 5, параграф 1 от Регламент (ЕО) No 1445/95, заявленията за лицензии могат